AksaraLLM/aksara-bahasa-daerah-v1 huggingface dataset:
Restorasi Meiji dilakoake karo Kaisar Meiji ing taun 1852-1912. Kaisar Meiji iki ugi olèh bantuan saking pira-pira penasehate kanggo gawé dhasar pangyasa ing Jepang ing arah modhèren. Pas wektu iku, Kaisar Meiji 16 taun yuswane, nanging wis olèh kekuasaan saka Shogun Tokugawa (pimpinan paling dhuwur kang wektu iku duwé kuwasa). Reestorasi Meiji iki ngerupakake siji cara saking pemimpin Jepang kanggo nggowo Jepang ing arah kadigdayaan lan kemajuan.

Sajarah
Pas wektu Kaisar Tokugawa dadi penguasa paling dhuwur “Pulitik Isolasi” ugi terus dilancarake. Pulitik isolasi ya iku siji prinsip nutup diri saka informasi lan kemajuan saking Negara-nagara liya. Prinsip iki dilakoake nganggo cara nutup kabèh-kabèh pelabuhan Jepang saking kapal-kapal asing. Akibate, wong Jepang ora ngerti sitik akèhé ngèlmu kawruh lan kadigdayaane bangsa njaba.

Nanging, peraturan dilarange kapal asing lumebu ora kanggo gawé kapal-kapal Welanda lan Cina. Akhire, kabudayan sing kesebar ing tanah Jepang luwih akèh didominasi saking kebudyaan Cina lan Welanda. Pirang-pirang kabudayan kang lumebu ya iku ajaran saka Cina, antarané Konfusianisme, Buddhisme, seni sastra, kalebu filsafat Cina kang duwé prabawa gedhé kanggo masarakat Jepang.

Akhire, sawisé Kaisar Meiji munggah singgasana, wiwit diwangun anané Restorasi Meiji iki. Ana pira-pira pembeda antara sadurungé Kaisar Meiji munggah singgasana karo sawisé munggah singgasana. Antarane ya iku punjer pamerintahane Negara Jepang dipindah menyang Tokyo. Ing tangga; 6 April 1868, Kaisar Meiji ngucap sumpah ing ngarepane daimyo lan petinggine Jepang (aristokrat). Sumpah iki dadi awalane Jepang wiwit nggawe sistem kang luwih terbuka lan luwes.

Restorasi Meiji iki duwé pira-pira aji, kang ing basa Jepang diarani  “Gokajo no Goseimon”. Gokajo no Goseimon iku duwé lima pasal, antarané ya iku:
 Dewan musyawarah bakal diwangun sakluwas-luase, lan sekabehane kebijakan bakal ditentuake ing jerone musyawarah. 
 Golongan kang dhuwur lan paling ngisor kudu nyatu ing dalem ngelaksanaake rencana-rencana bangsa Jepang.
 Kabèh punggawa sipil lan militèr kalebu rakyat diolehake duwé gegayuhan lan ngewujudake cita-citane iku. 
 Adat istiadat ing mangsa biyèn kang ora saé kudu ditinggalake, diganti asas kang luwih adil lan lumrah. 
 Elmu kawruh kudu diluru ing sekabehane donyo kanggo ningkatake kesejehteraan manungsa ing Jepang.

Pranala njaba 
Buku Sajarah gawéan Leo Agung

Artikel Wiki Mrebawani
Manungsa hominid ngerupaake manungsa purba kang lumebu ing perkembangan modern. Menungso Hominid iki kalebu jinis bipedal utawa duwé rong sikil. Maksude ya iku ing jerone ngelakoake aktivitas sadina-dina manungsa jinis iki wis bisa nggunakaké rong sikile, ora nganggo tangan loro kanggo lumaku kaya ta wong utan. Manungsa Hominid iki ugi ingaran kéwan kang padha kaya manungsa kerana bisa lumaku tegak.

Hominid iki tinemu kurang luwih 4,4 yuta taun biyèn, tepate ing daratan Afrika Timur utawa Kidul. Lumrahé, wong Hominid duwé panggon ing daerah hutan kang duwé hawa lembab. Manungsa modern kang paling awal ini duwé telu jinis, ya iku Homo habilis, Homo erectus, lan dipungkasi karo Homo sapieans.

Wujud lan Kebiasaane Manungsa Hominid
Manungsa Hominid duwé wujud kaya manungsa saiki, tegesé wis ora nyerupani kéwan conthone wong utan. Manungsa iki wis bisa nganggo sikile kanggo lumaku. Duwure mengusa Hominid iki kurang luwih 3-4 sikil. Ing sadina-dinane manungsa Hominid iki luwih seneng mangan godhong, buah, lan sisa-sisané daging kéwan kang wis mati. Klasifikasi mau dimungkinake kuat, kerana pas wektu tinemu manungsa Hominid iki, ugi ora tinemu piranti-piranti kanggo mburu kéwan utawa kanggo sarana nguripi awake dhéwé.

Pranala njaba 
Manungsa Purba

Artikel Wiki Mrebawani
Homo habilis ya iku salah sijiné jinis Hominid utawa manungsa modern. Manungsa iki diidentifikasiake kalebu manungsa Hominid pertama kang gaweni piranti-piranti prasaja utawa perkakas omah tangga. Manungsa Hominid akèh tinemu ing daratan Afrika lan kasebar luas ing kono. Kapasitas utek kang luwih gedhé nunjang Homo Habilis ing jero perkembangane. Kaya ta ngembangake kebudayaane, lan ngembangake kemampuane nggaweni perkakas omah. Ora sekedar duwé kapasitas utek kang luwih gedhé, Homo Habilis iki ugi duwé awak kan luwih gedhé. Lumrahé Homo Habilis iki tinemu kurang luwih 1,5 yuta taun biyèn.

Pranala njaba 
 Manungsa Hobilis / Homo Habilis

Artikel Wiki Mrebawani
The Blues Brothers ya iku filem komedi musikal piala kang disutradarani John Landis. Filem iki diparagani déning John Belushi lan Dan Aykroyd minangka "Joliet" Jake lan Elwood Blues, karakter ing filem iki dikembangaké saka skètsa musikal "The Blues Brothers"  kang ana ing anéka sèri NBC ing acara Saturday Night Live. Naskah filem iki ditulis déning Aykroyd lan Landis. Filem iki ngunggulaké rhythm and blues (R&B), soul, lan penyanyi blues jenengé James Brown, Cab Calloway, Aretha Franklin, Ray Charles, lan John Lee Hooker. Filem iki jupuk latar ana ing  Chicago, Illinois, lan sekitaré. Filem iki uga ngunggulaké penampilan pambiyantu non-musikal ya iku déning John Candy, Carrie Fisher, Charles Napier, lan Henry Gibson.

Prodhuksi

Prosès makarya filem 
Panjupukan gambar mligi diwiwti ing wulan Juli taun 1979, karo budget filem kang isih ora dingertèni. Kanggo wulan kapisan, things ran smoothly on and off the set. Nalika Weiss ngerti yèn budget finalé iku $17.5 yuta, dhèwèké mènèhi lawakan, " tak pikir aku wis nggunakaké wis akèh"

Lokasi 
Akèh adegan filem kang jupuk gambar ana ing saubengé Chicago antarané wulan Juli lan Oktober taun 1979, kalebu Wauconda, Illinois, panggonan mobil tabrakan ing sisihé Route 12. 
Digawé kanthi ékapraya karo Mayor Jane M. Byrne, iku dadèkaké kutha Chicago ing peta minangka ajang kanggo panggonan nggawé filem. Kira-kira 200 filem kang jupuk latar ana ing kutha Chicago. "Chicago iku salah sijiné bintang ing  filem iki. kita nulis iku minangka upeti," Dan Aykroyd ngomong ing Chicago Sun-Times ing salah sijiné artikel kang katulis kanggo nandhani taun angka 25 gebyagan DVD filem iki.

Rujukan 

Filem abasa Inggris
Artikel Wiki Mrebawani
Ing babagan linguistik, grafem iku unit paling cilik sajeroning aksara sing dianggo ing sawiji basa. Sawiji grafem ora kudu ngemu surasa lan ora kudu gathuk karo fonem, sing dianggo tumrap basa caturan. Grafem nglimputi huruf-huruf ing alfabèt, ligatur-ligatur ing tipografi, karakter-karakter Cina, dhigit-dhigit wilangan, tandha-tandha waca, lan simbol-simbol liyané.

Tembung grafem ing basa Jawa iku serapan saka tembung Inggris grapheme. Tembung grapheme mono tumurun saka tembung Yunani γράφω (gráphō), tegesé "nulis" lan ater-ater -eme. Tembung iki digawé lumantar analogi karo tembung phoneme (fonem) lan istilah-istilah liya sing kalebu ing unit em. Kajian bab grafem ingaran grafemik.

Grafem iku gantha abstrak kaya ta karakter sing uga gantha abstrak ing babagan komputasi. Sawaliké, wangun sing nglambangaké grafem ing sawiji rupa huruf iku aran glif. Contoné, grafem sing ngandhut gantha abstrak "wilangan Arab siji" duwé rong glif sing béda (alograf) sajeroning fon Times New Roman lan Helvetica.

Pratélan tetembungan 
Ana ing ngisor iki tembung-tembung Jawa sing dianggo ing artikel iki, dikanthèni jarwané ing basa Indonésia lan Inggris.

Rujukan 

Grafem
Tipografi
Annemiek van Vleuten (Vleuten (Utrecht), 8 Oktober 1982) iku sawijining juru balap pit Walanda. Dhèwèké wis tau ping telu dadi juwara Walanda: ing dalan ing 2012 lan nglawan wektu ing taun 2014 lan 2016. Wiwit taun 2016 dhèwèké ngepit kanggo  Orica-AIS saka Australia.

Babad slira 
Annemiek van Vleuten olèh lisènsi tetandhingan ing 2007 lan ing taun iku dhèwèké menangaké kritériumé Lexmond. Sawisé iku ing taun iki dhèwèké menangaké Kajuwaran Walanda kanggo Mahasiswa. Dhèwèké banjur ngepit kanggo De Vrienden van het Platteland ('Para Kanca Désa') lan wiwit taun 2009 dhèwèké ngepit kanggo tim Bank DSB-Nederland Bloeit. Ing taun 2009 dhèwèké pindhah menyang tim wanita Rabobank. Annemiek lulus SMA ing Warnsveld, nalika iku omahé ana ing Vorden. Sawisé iku Annemiek kuliah ing Universitas Wageningen jurusan ngèlmu sato kéwan.

Ing taun 2010 Annemiek menangaké étape kapindho ing tetandhingan Céko Gracia Orlová lan pungkasané manggoni peringkat kapindho ing klasemèn pungkasan. Ing taun 2011 dhèwèké menangaké Ronde van Vlaanderen, Bèlgia lan ing tanggal 27 Agustus 2011 dhèwèké bisa menangaké bèker donya UCI Road Women World Cup. Tanggal 23 Juni 2012 Annemiek van Vleuten menangaké gelar Walandané sing kapisan kanthi ngalahaké Marianne Vos. Ing taun 2014 lan 2016 dhèwèké menangaké tetandhingan kajuwaran Walanda, nglawan wektu, tunggal, wanita. Annemiek iku olèhé pinter mligi ing balapan jarak cendhak nglawan wektu. Ing taun 2015 dhèwèké menangaké telung prolog: ing Giro Rosa, Emakumeen Bira lan Giro di Toscana. Uga ing taun iki dhèwèké menangaké medhali prunggu ing Kajuwaran Éropah ing Baku, Azerbeijan, sawuriné Ellen van Dijk sing menang emas.

Annemiek uga mèlu ngwakili Walanda nalika ing Olimpiade 2012 ing London. Ing kéné dhèwèké dadi olèh urutan kaping 14.  Annemiek iku ing tim sing padha karo Marianne Vos, Loes Gunnewijk lan Ellen van Dijk. Nalika Vos bisa menang medhali emas, Annemiek celathu manawa iku prèstasi tim.

Ing Rio nalika Olimpiade 2016, Annemiek iku uga mèlu lan nalika balapan ing tanggal 7 Agustus 2016. Posisiné sing kapisan lan katoné bakal menang medhali emas. Nanging 10 km sadurungé finish, dhèwèké tiba ing sawijining tanjakan medhun. Tetandhingan iki pungkasané sing menang ya wong sanagara, ya iku Anna van der Breggen. Annemiek banjur gegar utek lan balung gegeré ana sing retak sithik. Rong dina sawisé, dhèwèké olèh metu saka griya sakit. Nanging awaké gela banget.

Réferènsi

Pranala njaba 

 Annemiek van Vleuten ing Cycling Archives

Tokoh Walanda
Lair 1982
Lambertus Yuri van Gelder (lair ing Waalwijk, 20 April 1983) iku sawijining juru senam Walanda, spésialisasiné ya iku gelang-gelang. Sadina-dinaé dhèwèké iku mbiyèn prajurit lan pangkaté sersan 1 ing Angkatan Dharat Walanda. Suksèsé sing gedhé dhéwé ya iku nalika dhèwèké dadi juwara donya ing Melbourne, tanggal 26 November 2005. Sadurungé Yuri wis dadi juwara Éropah ing Debrecen, ya padha ing taun 2005.

Pranala njaba 

 Situs wèb resmi
 Yuri van Gelder  ing  situs International Federation of Gymnastics

Tokoh Walanda
Lair 1983
Dick Hartoko (utawa Romo Dick) ya iku pangalihbasa, budayawan, rohaniwan, lan dhosèn.
Dhèwèké lair an Jatirata, Jawa Wétan, tanggal 9 Mèi 1922, séda tanggal 1 September 2001.
Dhèwèké akèh nulis buku-buku sastra, filsafat, seni, lan budaya.
Dhèwèké uga dikenal minangka rédhaktur kalawarti Basis.

Pamikirané dadi rujukan wigati kanggo studi kabudayan, sastra, lan seni.

Bapaké Landa lan ibuné Jawa.
Dhèwèké dimèmèt kulawarga Geldorp nalika umur 3 taun amarga wong tuwané séda loro-loroné.

Pawiyatané ana SMA Kanisius Jakarta.

Dhèwèké ditahbisaké dadi imam Katolik taun 1956 sawisé ngayahi pendidikan tinggi imam ana Kolese Santo Ignatius Yogyakarta.
Pitung taun arepé pentahbisan, dhèwèké mèlu pawiyatan novisiat (calon imam) ana Landa.
Bali nèng Indonesia taun 1957, langsung makarya ana kalawarti Basis sinambi mulang Sajarah Kabudayaan dan Bahasa Belanda ana Universitas Gadjah Mada, Universitas Sanata Dharma, Institut Seni Indonesia, lan Sekolah Tinggi Ilmu Kateketik ing Yogyakarta.

Romo Dick naté njabat Ketua Yayasan Pusat Kebudayaan Indonesia-Belanda Karta Pustaka Yogyakarta.

Dhèwèké kacathet minangka juru tulis prodhuktip kanthi 22 buku karyané lan 17 karya pertalan.

Dhèwèké rutin nulis rubrik Tanda-Tanda Zaman (1970-1990) ana kalawarti Basis.

Cathetan sikil

Bibliografi

Pranala njaba 
Laman web Tempo
Laman web Antaranews
Laman web Tembi
Laman web Jagad Alit 
Laman web Lectio
Laman web Medan Bisnis
Laman library.ohiou.edu/indopubs

Penerjemah
Budayawan
Rohaniwan
Dhosèn
Artikel Wiki Mrebawani
Pengadilan Puisi ya iku prastawa kang mélokaké kritikus lan sastrawan ana forum "pengadilan" kang dianakaké ana Aula Universitas Parahyangan, Bandung, ing 8 September 1974.

Ana acara Pengadilan Puisi Indonesia Mutakhir iku, Slamet Kirnanto ndakwa yèn "urip-uripé geguritan Indonesia pungkasan iki ora séhat, ora cetha, lan ora genah".
Lan kang njalari iya iku Subagio Sastro Wardoyo, Rendra, Goenawan Mohamad, Sapardi Djoko Damono, Abdul Hadi W. M., lan para épigoné.
Awit saka iku, Slamet Kirnanto "nuntut" supaya "Subagio, Rendra, Goenawan, lan sebangsané ora olèh nulis geguritan; lan para épigoné kudu kena ukuman guwang".

Ucul saka serius-orané "pengadilan" iku, acara iku ngundang akèh réaksi, mligi saka sapa-sapa kang jenengé karan, kaya ta H. B. Jassin, M. S. Hutagalung, Goenawan Mohamad, Sapardi Djoko Damono, lan liya-liyané.
Iku sebabé, mula diadani acara "Jawaban Atas Pengadilan Puisi" ana Fakultas Sastra, Universitas Indonesia ing 21 September 1974, kanthi pawicara utama H. B. Jassin, M. S. Hutagalung, Goenawan Mohamad, lan Sapardi Djoko Damono.

Cathetan sikil

Bibliografi

Pranala njaba 
Laman web SastraNesia
Laman web eshategarputra.com

Prastawa
Sastra
Artikel Wiki Mrebawani
Marvel's The Avengers (
diklasifikasikaké miturut jeneng Marvel Avengers Assemble ing Inggris lan Irlandia), utawa kéwalané The Avengers, ya iku filem adi manungsa kang dhedhasar saka komik tim adi manungsa Marvel kang jenengé padha, filem iki diprodhuksi déning Marvel Studios lan di distribusikaké déning Walt Disney Studios Motion Pictures.1 Filem iki minangka filem angka 6 ing Marvel Cinematic Universe. Filem iki di sutradharai déning Joss Whedon lan naskah filem iki uga ditulis déning Joss Whedon lan ing filem iki diparagani déning  Robert Downey Jr., Chris Evans, Mark Ruffalo, Chris Hemsworth, Scarlett Johansson, Jeremy Renner, Tom Hiddleston, Clark Gregg, Cobie Smulders, Stellan Skarsgård, lan Samuel L. Jackson. Ing filem iki, Nick Fury, minangka dirèktur organisasi karan jeneng S.H.I.E.L.D., recruits Iron Man, Captain America,  Hulk, lan Thor supaya nggawé tim kanggo ngendegaké adhiné thor ya iku Loki kang arep nguwasani bumi.

Pangembangan filem iki diwiwiti nalika  Marvel Studios nampa silihan saka Merrill Lynch ing wulan April taun 2005. Sawisé nampa kasuksèsan saka filem Iron Man ing wulan Mèi taun 2008, Marvel mbiwara yèn The Avengers bakal digebyakaké ana ing wulan Juli taun 2011. karo lumebuné Johansson ing wulan Maret taun 2009, gebyagan filem iki diundur nganti taun 2012. Whedon lumebu ing pangembangan filem iki ing wulan April taun 2010 lan nulis ulang naskah filem asli kang saka Zak Penn. Produksi filem diwiwiti ing wulan April taun 2011 ing Albuquerque, Mèksiko anyar, sadurungé pindah menyang Cleveland, Ohio, ing wulan Agustus lan kutha New York ing wulan September. Film iki diowahi dadi 3D ing pungkasan produksi.

Rujukan 

Filem 2012
Filem abasa Inggris
Artikel Wiki Mrebawani
(ポケモン, Pokemon?), dicekak saka sesirahan Jepang Pocket Monsters (ポケットモンスター, Poketto Monsutā) lan dikondhangaké minangka basa Inggris Pokémon: The Series, ya iku tivi sèri anime Jepang, sing dilaras kanggo pasar tivi internasional. Iki dirujuk saka sèri vidio gim Pokémon lan iki péranganing waralaba Pokémon.

Sèri animasi Pokémon dibagi dadi lima sèri sambung-sinambung ing Jepang, dibedakaké saka gagrag sèri vidio gim, anime iki dijupuk saka : sèri asli, séri Advanced Generation, sèri Diamond & Pearl, sèri Best Wishes!, lan sèri XY sing diwiwit ing Oktober 2013. Ing byawaran internasional, limang sèri wau dibagi dadi 19 mangsa sing kepisahe seasons.

Sèri anime iki diéluni babar sampingan, kaya ta Pokémon Chronicles, salah sijiné sèri cerita bareng karakter sing ora dadi karakter utama ing anime, lan manéka paraga langsung, lan pawarta Pokémon kaya ta Weekly Pokémon Broadcasting Station, Pokémon Sunday, Pokémon Smash!, lan Pokémon Get TV, dibabar ing pungkasan 2013. Mangkéné, Pokémon kelebu lima sèri animasi paling dawa, sawisé Sazae-san, The Simpsons, Crayon Shin-chan lan Arthur ahead of South Park, SpongeBob SquarePants, One Piece lan The Fairly OddParents.

Rujukan

Pranala njaba 
 Official website
 Pokémon: Black & White website at Cartoon Network
 Archive of the KidsWB content about Pokémon
 Pokémon  at DMOZ
Olimpiadhe 2024, kondhang minangka Olimpiadhe Kridha XXXIII, ya iku acara manéka olahraga internasional sing arep dianakaké. Kridhané awis diwiwiti saka 2015, lan nagara sing nganakaké olimpiadhe dibyawaraké ing International Olympic Committee Session angka 130 ing Lima, Peru surya 13 September 2017.

Rujukan

Pranala njaba 
 International Olympic Committee

Calon 
 Los Angeles
 Paris
Wong Badawi (cara Arab: بَدَوِي badawī) iku sawijining golongan étnis semi-nomadhik Arab, asalé saka kelompok nomadhik sing ing sujarahé ndunungi sagara wedhiné Arab lan Suriah. Jeneng kelompok kuwi artiné "wong sagara wedhi" ing basa Arab. Wewengkoné nyrambahi sambané sagara wedhi ing Afrika Lor nganti wedhi krakalaning Wétan Tengah. Kelompok iki adaté kapérang dadi suku-suku, utawa klan-klan (ing basa Arab diarani ʿashāʾir; عَشَائِر) lan nunggal budaya babagan angon unta lan wedhus.

Para Badawi mbentuk pérangan, nanging ora padha karo, gantha modhèrené wong-wong Arab.[citation needed] Badawi uwis tau dirujuk minangka akèh jeneng saturut sujarah, kalebu Qedarites ing Prajanjian Lawas lan Arabaa déning wong-wong Suryani (ar-ba-a-a iku nisba saka nomina Arab, jeneng sing isih dinggo karo para Badawi tekan sapréné). Wong-wong iki dirujuk minangka para Araab (أعراب) ing Al-Qur'an.

Nalika akèh wong-wong Badawi ninggal tradhisi kasukuan lan nomadhiké lan ngalih menyang cara urip urban modhèren, wong-wong kuwi manggahi budaya Badawi tradhisional sing ganthané kagolong ʿašāʾir, musik tradhisional, geguritan, beksan (kaya Saas), lan praktèk budaya liyané. Wong Badawi urban uga ngadani karaméan budaya, lumrahé diadani kaping bola-bali sataun. Ing karaméan kuwi wong-wong Badawi ngumpul kanggo mèlu-mèlu lan nyinaoni tradhisi Badawi—saka maca geguritan lan beksan pedhang tradhisional, tekan kelas-kelas sing mulang ngrajut téndha mawa cara tradhisional lan mainaké piranti musik tradhisional. Tradhisi-tradhisi kaya nunggangi unta lan kémah ing sagara wedhi uga minangka kagiyatan sing asring dilakokaké kanggo ngisi wektu sela kanggoné wong badawi urban sing ndunungi wewengkon sacedhaké sagara wedhi utawa panunggalané.

Étimologi 
Tembung Jawa "Badawi" purwané saka wujud jamaké tembung Arab badawī sing diucapaké nganggo dhialèk caturan. Istilah Arab badawī (بدوي) yèn dipertal menyang basa Arab kanthi barès tegesé "wong nomadhik" utawa "panglembara". Tembung iku tumurun saka tembung bādiyah (بَادِية), sing tegesé "lebak" utawa "sagara wedhi". Mula, istilah "Badawi" mangku teges "wong-wong ana ing bādiyah" utawa "wong-wong ana ing sagara wedhi".

Istilah "Badawi" uga nggunakaké wod sing padha kaya tembung nomina Arab "awal"; "بداية"; "Bedaya." Wong-wong Arab pitaya yèn para Badawi iku minangka leluriné wong-wong Arab, lan tembung jeneng ètnisé uga ayaké kaprabawani tembung Arab mau.

Cathetan

Rujukan 

Golongan ètnik ing Irak
Golongan ètnik ing Suriah
Artikel Wiki Mrebawani
Kuwé dhadhar iku kuwé létér lan bunder, digawé saka adonan jladrén sing diwenéhi endhog, susu lan mentéga lan dimasak ning dhuwuré wajan panas sing diolési lenga utawa mentéga. Ing Britain, kuwé dhadhar lumrahé énéng raginé lan kaya crêpe (kuwé dhadhar sing krépés). Ing North America utawa Amérika Lor, nganggo bahan pangembang (kususé baking powder). Kuwé dhadhar Amérika arep padha karo kuwé dhadhar Scotch utawa drop scone. Bahan-bahan utawa tepung kuwé dhadhar sing siyap saji uga uwis didol ing sawénéhing nagara.

Kuwé dhadhar lumrahé disajiaké bebarengan karo warna-warna toping utawa isi, kaya ta selé, woh-wohan, sirup, klethik-klethik soklat, utawa daging. Ing Amérika, kuwé dhadhar lumrahé kanggo sarapan. Ing Britain lan Negara Pasemakmuran, énéng pakumpulan Shrove Tuesday, lumrahé mau Pancake Day (Dinané Kuwé Dhadhar), kala bahan-bahan sing gampang bosok uwis padha digawé sadurungé pasa  Pra Paskah wiwit.

Bukti-bukti arkéologi nduga yèn kuwé dhadhar iku sakirané dadi panganan séréal wiwitan sing paling kaloka ing masarakat prasujarah Bentukané kuwé dhadhar uga warna-warna. Wujud sing paling biyasa ditemoni ing Southeast Europe (Éropa Kidul) iku Palačinke, kuwé dhadhar krépés digoréng lan diisi selé, krim kéju, soklat, utawa kacang walnut sing digerus, nanging isi-isi liyané, arep legi utawa gurih, bisa digunakaké.

Rujukan
The Dark Knight  ya iku filem adiwira thriller ing taun 2008 sing disutradharai lan naskahé ditulis déning Christopher Nolan, filem iki uga diproduseri déning Christopher Nolan. Nggebyakaké karakter DC Comics ya iku Batman, filem iki minangka pérangan kapindho saka Nolan's The Dark Knight Trilogy lan filem iki dadi sèkuèl filem taun 2005 sing judhulé Batman Begins, dibintangi sagolongan paraga kalebu Christian Bale, Michael Caine, Heath Ledger, Gary Oldman, Aaron Eckhart, Maggie Gyllenhaal lan Morgan Freeman. Ing filem iki, Bruce Wayne/Batman (Bale), James Gordon (Oldman) lan Harvey Dent (Eckhart) mbentuk Aliansi kanggo bongkar organisasi angkara ing kutha Gotham, nanging keancem déning dhalang piala sing kawentar minangka jeneng the Joker (Ledger) sing nggoleki cara ngalahaké pengaruhé Batman lan nggawé gègèr.

Produksi tembayatan Amèrikah karo Inggris, filem The Dark Knight digebyakaké ing tanggal 16 Juli taun 2008 ing Ostralia, ing tanggal 18 Juli taun 2008 ing Amèrikah lor, lan ing tanggal 24 Juli taun 2008 ing Inggris. Filem iki dianggep déning kritikus filem minangka salah sijiné filem taun 2000an lan dadi salah sijiné filem adiwira sing paling apik salawasé, filem iki intuk pamampa kritik lan lan nampa akèh cathetan nalika gebyagan. The Dark Knight muncul ing sepuluh pratélan ndhuwur pangritik (287) tinimbang filem liyané ing tain 2008 kecuali filem WALL-E, lan kritikus liyané (77) nudhuhaké yèn The Dark Knight iku filem sing paling apik ing taun 2008 tinimbang filem liyané sing digebyakaké ing taun iku. sing nampa pikolèhan punjul $1 milyar ing saindenging donya, filem iki minangka filem sing nampa pikolèhan sing gedhé dhéwé angka 26 salawasé, durung dipadhakaké karo inflasi. Filem iki nampa 8 nominasi Academy Award; filem iki menangi nominasi kanggo Best Sound Editing lan Ledger anumerta menangi nominasi Best Supporting Actor. The Dark Knight Rises,filem finalé saka trilogi iki, bakal digebyakaké ing tanggal 20 Juli taun 2012.

Rujukan 

Filem 2008
Film Britania Raya
Film Amérikah Sarékat
Filem abasa Inggris
Artikel Wiki Mrebawani
Insidious iku filem seri horor Amerikah sing digawé FilmDistrict kajaba angka 3 dibabar déning Gramercy Pictures. Ana telung filem ing waralabané, Insidious (2011), Insidious: Bab 2 (2013), lan Insidious: Bab 3 (2015), sing gunggung brutoné $357.7 yuta ing sakubenging dunya.

Loro filem sing pisanan nyaritakaké pasangan sing anaké ing kaanan koma tanpa sebab lan dadi perantara kanggo lelembut ing sana astral. Sawisé, pasangan iku diwedèni dhemit terus-terusan nganti dhemité éntuk sing dikarepké ya iku kauripan. Filem angka 3, uga nyaritakaké cenayang sing mbiyantu kulawarga mawa anak wedhoké ngundang roh. Kabèh jejer digambaraké minangka barkas-barkas kasus démonologi.

Loro filem sing pisanan disutradarani James Wan, déné filem angka 3né disutradarani Leigh Whannell, sing uga dadi panganggit naskah kanggo tiga filem iki. Insidious: Bab 3 dibabar nalika 5 Juni 2015.

Kritik lan panampa uwong umum

Rujukan 

Filem abasa Inggris
Artikel Wiki Mrebawani
Frozen ya iku filem animasi komputer 3D fantasi drama musikal komedi sing diprodhuksi déning Walt Disney Animation Studios lan digebyakaké déning Walt Disney Pictures. Filem iki minangka sèri animasi angka 53 saka Walt Disney Animated Classics. Diinspirasi déning dongèng Hans Christian Andersen sing irah-irahané The Snow Queen, filem iki nyritakaké putri kendhel sing ngayahi lelana dikanthèni déning tukang mbalok ès, menjangané sing setya, lan bonéka salju sing lugu kanggo nggolèki mbakyuné sing minggat , amarga kasektèné ngendalèni ès ora sengaja njebak prajané ing mangsa salju sing salawasé.

Pangisi swara 
 Kristen Bell minangka Anna, umuré 18 taun:13 Putri ing Arendelle lan adhi wédoké Elsa
 Livvy Stubenrauch minangka umur 5 taun:2  Anna
 Katie Lopez minangka Anna umur 5 taun (penyanyi)
 Agatha Lee Monn minangka umur 9 taun:9 Anna
 Idina Menzel minangka Elsa, umur 21 taun:16 Ratu salju ing Arendelle lan mbakyuné Anna
 Eva Bella minangka umur 8 taun:2 Elsa
 Spencer Lacey Ganus minangka umur 12 taun:10 Elsa
 Jonathan Groff minangka Kristoff, tukang mbalok ès ngancani menjangan jeneng Sven
 Tyree Brown minangka umur 8 taun:1 Kristoff
 Josh Gad minangka Olaf, bonéka salju sing digawé déning Elsa lan Anna 
 Santino Fontana minangka Hans, pangéran saka  pulau kidul
 Alan Tudyk minangka Duke of Weselton
 Ciarán Hinds minangka Grand Pabbie, Raja Troll 
 Chris Williams minangka Oaken, sing duwé Wandering Oaken's Trading Post lan Sauna
 Maia Wilson minangka Bulda, troll lan ibu tiri Kristoff 
 Paul Briggs minangka  Marshmallow, raksesa salju  sing njaga Elsa
 Maurice LaMarche minangka Raja Arendelle,bapaké Anna and Elsa
 Jennifer Lee minangka Ratu Arendelle,ibuné Anna and Elsa

Rujukan 

Filem 2013
Filem abasa Inggris
Artikel Wiki Mrebawani
Anicka van Emden (lair ing Den Haag, 10 Dhésèmber 1986) iku sawijining judoka Walanda. Dhèwèké iku katurunan Suriname. Dhèwèké menangaké medali prunggu nalika ing Olimpiade Rio 2016. Dhèwèké uga menangaké medali prunggu nalika Kajuwaran Judo Donya 2011 lan  Kajuwaran Judo Donya 2013.

Karir 
Van Emden latihan ing sawijining Budokan karo Chris de Korte minangka guruné. Dhèwèké uga ana ing Olimpiade 2008 in Beijing, nanging ora mèlu tetandhingan. Dhèwèké namun sèrep waé lan tugasé latihan karo anggota tim Walanda liyané minangka mitra sparring.

Nalika ing kajuwaran donya judo 2010 ing Tokyo, dhèwèké olèh tingkat lima ing kelas -63 kg.

Kajuwaran internasional

Réferènsi

Pranala njaba 
 Situs wèb resmi 

Tokoh Walanda
Lair 1986
Prastawa 
 Humboldtforum ing Berlin bakal diresmèkaké minangka museum ing situsé Berliner Stadtschloss
Pambedhilan ing Selandia Anyar

Lair

Pati

Uga delengen 
 Abad kaping 21
Merry Riana () ya iku pengusaha, penulis lan motivator asal Indonesia.
Merry Riana nerbitaké buku judulè A Gift From a Friend ing taun 2006 sing isinè pengalaman lan latar mburi saka uripé ing Singapura. Buku iki narik perhatian publik Singapura lan Asia Tenggara sawisé lulus dadi mahasiswi Sekolah Bisnis Univeristas Nasional Singapura sing berprestasinè metokaké S$ 1.000.000 kasuksesané Merry Riana wiwit dikenal sawisé muncul ana ing artikel The Straits Times udhar 26 Januari 2007 sing duwèni judhul "She's made her first million at just age 26" ("dhèwèké metotakè sak yuta dolar pertamanè ing umur 26 taun").
Merry Riana aktif dadi pembicara ing warna-warna seminar, perusahaan, sekolah lan médhia massa ing Singapura lan sawatara nagara ing Asia Tenggara. Merry uga dikenal giat manfaatkè jejaring sosial Twitter lan Instagram.

Film 

Artikel Wiki Mrebawani
Afrodhisiak ya iku dat kang ngundhakaké libido nalika dikonsumsi. Afrodhisiak iku béda karo dat-dat kang ana hubungane karo prakara-prakara fertilitas (kesuburan) kaya ta impotensi utawa dhisfungsi sèksual kapindho kaya ta dhisfungsi ereksi (ED).

Istilah iki dijupuk saka  Greek ἀφροδισιακόν, aphrodisiakon, i.e. "sèksual, aphrodisiac", saka aphrodisios, i.e. "ana hubungane karo Afrodhit", Dewi Asmaraning Yunani.

Teksiraning Kwalitété Afrodhisiak 
Saturut sujarah, akèh jinising panganan, inuman, lan kelakuan-kelakuan kang duwé réputasi kang bisa gawé cumbana luwih nyandhak lan/utawa nyenengaké. Nanging, saka panemu ngélmiah lan sujarah, kasiyat-kasiyat iku mau mungkin mung kapercayan kang mangan / ngombé manawa barang-barang iku mau mujarab (éfék plasébo). Perlu dicathet manawa akèh usada kang dilaporké bisa marahi libido ing kaanan kang ora temtu utawa idiopatis: ngundhakaké utawa mudhunaké kekarep sacumbananné wong gumantung marang kaanan subyék iku mau. Bab iki banjur marai prosès teksirané iku mau dadi angél. Contoné, Bupropion (Wellbutrin) uga kaloka minangka obat anti-depressant kang bisa netralaké éfék kang mudhunaké libido saka obat liyané kang diresépaké dokter. Nanging, amarga Wellbutrin mung ngundhakaké libido ing kadadéan mirunggan kang sadurungé uwis cacat déning obat-obat liya, obat iki adaté ora kagolong minangka sawiji aphrodisiac.

Conto-conto Afrodhisiak

Testosteron 
Libido iku cetha ana gayutané karo tataraning hormon seks, mligi testosteron.  Nalika kasrat cumbana suda kedadéan ing sawiji uwong kang tataran testosteroné  cendhèk (e.g., ibu-ibu sawisé menopause utawa bapak-bapak kang umuré punjul 60 taun 60), suplemen-suplemen testosteron asringé bisa ngundhakaké libido. Pendekatan nganggo using sawénéh precursors kang niyaté ngundhakaké tataran testosteron uwis diarani éféktif kanggo bapak-bapak kang uwis tuwa, nanging ora bisa ngasilaké hal kang padha nalika ditéske marang golongan liya.

Rujukan 

Afrodhisiak
Cumbana lan usada
Kelas usada miturut wasana psikologis
Artikel Wiki Mrebawani
Suicide Squad: The Album ya iku album lagu latar saka filem sing judhulé mèmper. Suicide Squad: The Album iku digebyakaké ing tanggal 5 Agustus taun 2016 déning Atlantic Records lan Warner Bros. Records. Album Suicide Squad liyané sing kapisah, dikomposeri déning Steven Price, digebyakaké ing tanggal 8 Agustus taun 2016 déning WaterTower Music. Èdhisi digital album filem iki ngamot bonus 8 lagu.

Suicide Squad: The Album

Musik Tambahan 
 The Animals – "The House of the Rising Sun"
 Lesley Gore – "You Don't Own Me"
 The Rolling Stones – "Sympathy for the Devil"
 Rick James – "Super Freak"
 AC/DC – "Dirty Deeds Done Dirt Cheap"
 Kanye West – "Black Skinhead"
 Rae Sremmurd featuring Bobo Swae – "Over Here"
 Black Sabbath – "Paranoid"
 The White Stripes – "Seven Nation Army"
 Norman Greenbaum – "Spirit in the Sky"
 K7 – "Come Baby Come"
 Etta James – "I'd Rather Go Blind"
 Henryk Górecki – "Symphony No. 3 (Górecki)"
 Queen – "Bohemian Rhapsody"
 Sweet – "The Ballroom Blitz" (mung ana ing trailer)

Rujukan 

Artikel Wiki Mrebawani
ꦫꦺꦥ꦳ꦼꦫꦺꦤ꧀ꦱꦶ

Linguistik trapan
Ortografi
Pabrik gendhis Pesantren Baru Kutha Kediri  ya iku pabrik gula tinggalané Landa. Nanging saiki pabrik gula iki wus dadi wewengkon kerja PT PN X. Panggoné ana ing Kacamatan Pesantrèn Kutha Kediri.

Pabrik gula iki wiwit ana ing salah sijining désa tlatah Kacamatan Kota, ya iku désa Manisrenggo.  Jeneng ‘pesantrèn’ iku dhéwé dijupuk saka panggon asalé biyèn kang cedhak karo Pondok Pesantrèn Al-Falah kang kabawah Kyai Adzkiyak, ulama kang diarani pambabat désa Manisrenggo. Mangkono basan pindah panggonan, jeneng pabriké dadi Pabrik Gula Pesantrèn Baru. Sisa yasan pabrik ing désa Manisrenggo wus ora ana. Amarga bebrayané milih yasan iku dibongkar waé. Saiki lemah kang dikira-kira panggon pabrik gula iku wus dipanggoni yasan anyar, Madrasah Miftahul-Falah lan pabrik krupuké Pak Maman Abdurrahman.

Taun 1990-an sajatiné isih ana corong kebul pabrik, nanging uga wus diambrukné nganti njaluk tulung para siswa madrasah. Ora ana sing ngerti kapan pesthine pabrik gula wiwit manggon ana ing Kacamatan Kota, tepaké Désa Manisrenggo iki banjur dipindah marang tlatah Kacamatan Pesantrèn.

Anané pabrik gula ing Kacamatan Pesantrèn iki uga dirasakné manfaaté karo bebrayan kang manggon sautara pabrik.

Pranala njaba 
Asal-usul Manisrenggo
Potensi Kelurahan Pesantren
Wilayah Kerja PT PN X 
Foto PG Pesantren Baru

Artikel Wiki Mrebawani
Salah sawijining panggonan wisata kang misuwur amarga saé ya iku dhaerah wisata kebun durèn ana ing Désa Lolong, Pekalongan. Désa Lolong ini ngerupaake salah sijiné désa saking pira-pira désa kang ana ing kacamatan Karanganyar kang dadi kawasan produsen duren. Saking awal lumebu daerah Kacamatan Karanganyar, wisatawan kang teko saking arah kuto bakal disambut karo tugu duren yang gedhé banget. Tugu kang duwé wujud duren iki ana ing tengah-tengah pertigaan Pasar Karanganyar kang kesohor karo adolan duren kang murah.
Saliyané bisa tuku duren ing pasar, wisatawan bisa tuku duren ing sekdawane dalan nuju désa Lolong iki. Ing pinggir-pinggir dalan bakal akèh tinemu wong-wong kang dodolan duren. Manawi péngin sing luwih, wisatawan bisa tuku langsung kaliyan sing duwé kebon duren. Ugi wisatawan bisa langsung milih duren ing wit-witane langsung. Bisa ngenteni woh-wohan durenne tibo, ugi bisa langsung jupuk ing panggonan kang wis disediaake. 
Manawi péngin sing luwih rame,wisatawan bisa teko ing daerah Lolong iki pas ana acara Pista Durèn Lolong. Regane duren bakal luwih murah, lan jumlahe bakal luwih akèh.

Rega 
Duren kang didol ing kiwa-tengené daerah Lolong iki bisa béda-béda. Ana sing larang nanging akèh juga sing murah, kang paling wigati ya iku wani nawar. Nanging sing perlu dingerteni ya iku regane duren ing daerah Karanganyar iki padha karo kualitas duren sing bakal diolehi. 
Kisaran regane duren kang ukurane cilik bisa wiwit Rp 5.000,-, sing ukurane sedengan regane wiwit Rp 10.000,-, manawi péngin ukurane sing gedhé dhéwé, regane bisa sampe Rp 25.000-35.000.

Macem-macem Duren 
Ana akèh maceme duren kang ana ing daerah Lolong iki. Mulai duren produksi lokal nganti ana sing diimpor bibit utawa who-wohane. Manawi wisatawan ora paham maceme duren kang didol, informasine bisa ditakoake karo sing dodolan, kerana masing-masing wong kan adol mesti paham soal maceme duren Lolong. 
Nanging Lolong memang kesohor soal durene kang murah lan duwé kualitas saé. Lan saking akèhé warna-warna duren kang dido ling Lolong iki, ana pira-pira macem duren kang luwih kesohor, ya iku Duren Katrap, Duren Nurwedi, Duren Dibyo, Duren Bokor, Duren Montong, nganti Duren Petruk.

Pranala njaba 
 Informasi Umum
 Penelitiane Dosen
{{Infobox person
|name=Charles Gibson
|image= Charliegibson.JPG
|alt=
|caption= Poto saka Charles Gibson
|birth_name=Charles deWolf Gibson
|birth_date=
|birth_place=Evanston, Illinois, U.S.
|nationality = American
|occupation=Jurnalis
|years_active=1965 - 2009 (Dadi wartawan)
|education=Princeton University
|spouse=Arlene Gibson
|children=Jessica GibsonKatherine Gibson
|credits=Pawarta bèrita ana ing This Week (taun 2012 nganti saiki)Pawarta bèrita ana ing World News Saturday (taun 1987 nganti taun 1988)Pawarta bèrita ana ing World News with Charles Gibson (2006–2009)Pawarta bèrita ana ing Good Morning America (taun 1987–1998; lan taun 1999–2006) Pawarta bèrita ana ing ABC News lan panyiar ana ing House of Representatives (taun 1981–1987) (taun 1977–1981)Kepala redhaksi saka ABC News White House (taun 1976–1977)
|agent=
}}

Charles "Charlie" deWolf Gibson ya iku sawijiné jurnalis Amérikah Sarékat ingkang misuwur. Gibson lair ana ing kutha Evanston, nagara bagéan Illinois, surya 9 Maret 1943; umur 73 tahun). Gibson iku misuwur amarga kahanané ana ing acara pawarta Good Morning America ana ing saluran tivi American Broadcasting Company uga misuwur diarani ABC. Sawiji acara liyané ingkang misuwur lan ana Gibson ing jeroné, World News with Charles Gibson. Pawarta iku uga ana ing ABC, nanging sakniki sampun diowahi dadi ABC World News Tonight''

Pranala njaba 
  (Inggris) Laman warta saka Gibson
  (Inggris) Laman profil saka Charles Gibson ana ning IMDB
 Kaca Good Morning America ingkang dipranata cara karo Charles Gibson

Lair 1943
Wartawan Amérikah Sarékat
Artikel Wiki Mrebawani
O'Shea Jackson Sr. (lair ing tanggal 15 Juni 1969), Kawentar kanthi jeneng panggung Ice Cube, ya iku Juru musik rap, panganggit lagu, paraga lanang, prodhuser musik, lan sutradhara. O'Shea Jackson Sr. miwiti karir nalika dadi anggota grup musik hip-hop jenengé C.I.A. lan sawisé iku mèlu grup musik rap jenengé N.W.A (Niggaz Wit Attitudes). Sawisé metu saka N.W.A ing wulan Désèmber taun 1989, O'Shea Jackson Sr. miwiti yasa kasuksèsan solo karir ing musik lan filem. Saliyané kuwi, dhèwèké wis dadi salah siji saka prodhuser saka sèrial televisi Showtime ya iku Barbershop lan sèri TBS ya iku Are We There Yet?,loro-loroné iku dhedhasar karo filem kang nggambaraké dhèwèké minangka paraga baku.

Ice Cube wis dicatet minangka panulis seminal lan Juru dongèng lan dianggep rapper brutal kang jujur; lirik kang digawé Ice Cube kerep ing babagan pulitik lan sosial-pulitik, alan uga minangka kasar, konfrontasional, lan agresif, lan dianggep salah sijiné artis juru yasa musik gangsta rap. Ice Cube peringkat angka 8 ing pratélan saka MTV's kanggo 10 MCs kang paling misuwur salawasé, nalika bisa madhani peringkaté juru musik rap Snoop Dogg Ice Cube minangka MC kang paling misuwur salawasé. AllMusic nyebut Ice Cube juru musik hip-hop kang paling apik lan artis kang paling kontroversial , uga minangka "one of rap's greatest storytellers". Ing taun 2012, The Source nyebut Ice Cube ana ing peringkat angka 14 saka pratélan 50 panulis lirik kang paling misuwur salawasé. Ing taun 2014, About.com nyebut Ice Cube ana ing peringkat angka 11 saka pratélan ''50 MCs kang paling misuwur salawasé''.

Rujukan 

Lair 1969
Wong urip
Artikel Wiki Mrebawani
Anton Viktorovich Yelchin (; 11 Maret taun 1989 – 19 Juni taun 2016.) ya iku paraga lanang filem lan tèlèvisi saka Amèrikah, kawentar nalika dadi paraga Pavel Chekov ing sèri filem Star Trek reboot, Clumsy Smurf ing The Smurfs lan sèquèl terusané lan ing sawenèh peran wigati liyané.

Lair saka kulawarga Yahudi Ruslan ing kutha Leningrad, Yelchin pindhah menyang Amérikah Sarékat nalika isih bayi. Yelchin miwiti penampilané ing pungkasan taun 1990an, metu ing sawenèh peran tèlèvisi lan filem Hollywood Along Came a Spider lan Hearts in Atlantis (loro-loroné ing taun 2001). Perané dhèwèké nalika dadi Jacob Clarke ing sèri cilik saka sutradhara Steven Spielberg sing judhulé Taken munggahaké kariré kanthi signifikan minangka paraga lanang cilik. Sawisé iku dhèwèké metu ana ing sèri tèlèvisi judhulé Huff lan metu ing filem Terminator Salvation (2009), Charlie Bartlett (2007), Fright Night (2011), Like Crazy (2011), Only Lovers Left Alive (2013) and Green Room (2015). Dhèwèké metu ing filem Star Trek (2009), Star Trek Into Darkness (2013), lan anumerta nalika gebyagan filem Star Trek Beyond (2016).

Waktu fajar ing tanggal 19 Juni taun 2016, Yelchin tinemu déning kanca-kancané kejepit antarané mobilé dhèwèké Jeep Grand Cherokee lan tugu bata ing ngarep omahé ing Studio City, California, sing digambaraké minangka"laka anèh". Dhèwèké diumumaké mati dina iku ing umur 27.

Rujukan 

Lair 1989
Artikel Wiki Mrebawani
Humboldt-Box iku sawijining gedhong paméran sawatara sing dibuka taun 2011 ing Berliner Schloßplatz ing sabrangé Lustgarten ing Berlin Mitte. Gedhong iki ndarbèni fungsi minangka punjer informasi nalika Kastil Berlin (Berliner Stadtschloss) dibangun manèh lan Humboldtforum ditata, kanggo mratélakaké sajarahé papan iki lan panrapan papan iki ing tembé. Sanajan gedhong iki sajatiné proyèk Sénat Berlin pérangan pangrembakan kutha (Berliner Senatsverwaltung für Stadtentwicklung), sing mènèhi béya iku sèktor swasta. Nalika nggolèki sing bakal gelem mènèhi dana, mula dianakaké pangumuman tènder. Ing sasi September 2009, Firma Megaposter olèh.

Téma pamèran sajeroning Box iki, sajarah, pambangunan lan delahaning Kastil Berlin saha Humboldtforum. Saliyané iku informasi ngenani konsèp pamèran interaktif anyar sing lagi dikembangaké kanggo Humboldtforum uga dipratélakaké. Ing kéné mengko bakal dadi punjeré pamèran kolèksi njaba-Éropah lan téma kabudayan saha sains. Ing taun 2013 Humboldt-Box bisa narik ditekani 136.000 wong.

Dèskripsi 
Gedhong gagrag futuristik iki ndarbèni limang tingkat lan dunungé ana ing tengah Kutha Berlin, pepak karo téras lan rèstoran ing payoné mawa pandelengan marang Lustgarten, dhuwuré 28 mèter lan ambané 3.000 m2. Gedhong iki dibuka tanggal 29 Juni 2011 lan 50 dina sawisé wis bisa nampa tamu sing kaping 100.000. Rencanané manawa Kastil Berlin lan Humboldtforum wis rampung lan tinata rapi, rencanané 2019, gedhong iki mengko bakal digempur.

Réferènsi

Pranala njaba 

 Situs wèb resmi
 Situsé para arsitèk

Berlin
Arief Budiman (Soe Hok Djin) ya iku dhosèn uga pengamat pulitik kang kerep ngritik pamaréntah Orde Anyar.
Lair ana Jakarta, 14 Januari 1941.

Kawit enomé, dhèwèké kondhang minangka bocah pinter lan tukang protès.
Amarga kekerepen protès, ora langka, dhèwèké ditokaké dhosèné saka kelas nalika ngèlmu ana Fakultas Psikologi, Universitas Indonesia.

Nalika Orde Anyar ngetrapaké asimilasi lan ganti jeneng kanggo wong Tionghoa, ing 1960-an, dhèwèké nentang.

Dhèwèké sing nyetusaké obahan Golongan Putih (Golput) ana Pemilu 1973.

Ing 1997, dhèwèké diangkat dadi Profesor Ketua Program Indonesia ana University of Melbourne, Australia.

Djin wiwit wiwit napak dalan ana sekolah Kanisius Katolik ana Jakarta taun 1950-an.
Dhèwèké mesti unggul ana kelas.
Kekancané iya karo para èlit enom Jakarta, pribumi uga Tionghoa.
Ing sedinan-dinané padha nrima siji lan liyané.
Padha ngolok-olok ètnisé dhéwé, nanging ora ngrasa diemungake; amarga ora ana sing disingkiri: dadi Jawa, Tionghoa, Menado, Batak, Sunda.

Ngono uga lebar rampung olèhé sekolah, dhèwèké ora ngrasa mirunggan ètnis Tionghoa, kajaba nalika dhèwèké ana urusan karo birokrasi nagara.
Contoné, Nalika nggawé paspor, dhèwèké dijaluki mbayar luwih, amarga dhèwèké wong Tionghoa.

Cathetan suku

Pranala njaba 
Laman web Jateng Tribun News
Laman web Jateng Tribun News
Laman web Islam Lib
Laman web Tempo.co 
Laman web Suara Merdeka 
Laman web Jakarta Post

Aktivis
Tionghoa-Indonésia
Lair 1941
Artikel Wiki Mrebawani
Tom Dumoulin (lair ing Maastricht, 1 November 1990 iku sawijining juru main pit balapan saka Walanda. Dhèwèké menang medali pirak nalika ing Olimpiade ing Rio taun 2016. Spésialisasiné ya iku nglawan wektu. Saliyané iku dhèwèké uga baud ngepit ing laladan munggah medhun. Saiki dhèwèké ngepit kanggo UCI Proteam Tim Giant-Alpecin.

Réferènsi 

Tokoh Walanda
Lair 1990
Wong Kroasia Kosovo (Albanian: Kroatët e Kosovës, ), sing karan Janjévo ing basa Jawa utawa Janjevci (pronounced [ˈjaːɲeʋtsi], Albanian: Janjevët) ya iku sawijining brayan agung wong-wong Kroasia ing Kosovo, sing ndunungi kutha Janjévo lan lan désa-désa ing sakupenge sacedhaké Pristina, uga désa-désa sing sentralé ana ing Letnica cerak Vitina (Shashare, Vrnez and Vrnavokolo).

Jati dhiri lan budaya 
Wong Janjévo nganggep yèn dhèwèké iku kalebu étnis Kroasia, lan étonim Janjevci iku purwané saka sasana warga tradhisionalé wong-wong mau, ing Janjévo. Brayan kuwi dipitaya asalé saka sudagar sing ngalih saka Républik Ragusa (Dubrovnik lan padésané), Bosnia Kulon lan Hércegovina, sing wiwit ndunungi wewengkon iku ing abad angka 14, nalika Kosovo modhéren isih dadi pérangané Sèrbia tengahan. Panyebutan tinulis ngenani Katulik ing Janjévo ya iku ana ing layang sing diserat déning Paus Bénédiktus XI ing 1303, sing nyebutaké yèn Janjévo kuwi minangka séntralé parokining Santo Nikolas. Bebarengan karo para Saxon saka Éropah Tengah, wong-wong iku nggarap tambang ing Sèrbia.

Wong-wong iki isih manggahi kapitayan Katuliké tekan saiki. Brayan iki nyaturaké basa Prozren-Morava Kidul minangka anak dhialèk saka dhialèk Shtokavia.

Sajarah Demografiné 

Ing 1948, ana wong Kroasia cacah 5.290 (0.7%) ing Kosovo; ing 1971 ana 8.264; ing 1981-8.718 (0.6%); ing 1991-8.062 (0.4%). Nalika lan sawisé Perang Kosovo, sapérangan akèh kelompoké minggat ngalih menyang Kroasia. Ing 1998 cacahé wong-wong mau amung ana watara 1.800, sing 350 ndunungi Janjvo. Ing taun 2008, amung ana watara 300 wong Kroasia sing dedunung ana ing Janjévo. Ing taun 2011, ana watara 270 wong sih urip ana kana. Pamaréntah Kroasia ngajat nedya nampung wong Janjévo sing isih ana ing Kosovo menyang Kroasia. Miturut cacah sirah Kosovo taun 2011, isih ana udakara 400 wong Janjévo. Wong 80 isih manggon ing pamukiman Vitina.

Kelompok Janjévo ing Kroasia 
Kulawarga-kulawarga Janjévo uwis wiwit migrasi menyang Kroasia, péranganing Yugoslavia, ing taun 1950-an, akèh-akèhé ndunungi wewengkon Zagreb. Nalika kawitané taun 1970-an, ana sapérangan gedhé wong-wong Janjévo sadawané lan sajeroné Dalan Konjšćinska ing Dubrava, sawijining dhistrik ing pérangan wétaning Zagreb. Awit wektu iku, wong-wong kuwi ndadèkaké pérangan iki dhistrik beblanjan sing ramé  .

Nalika Perang Yugoslavia, sawenèh anggota Janjévo sing cukup akèh émigrasi menyang Kroasia ing sawenèh rombongan (1992, 1995, 1997, 1999), lan déning pamaréntah dikongkon supaya manggon ana ing omah-omahé wong Serbia Kroasia sing kapinten ing Slavonia Kulon lan padésan Dalmatian.

Miturut sawenèh data [which?] ing 2002, ana 966 kulawarga Janjévo ing Kroasia, kanthi mayoritasé dedunung ana ing prajané Zagreb (669 kulawarga), lan ing pérangan liya ing Kroasia (297 kulawarga).

Rujukan

Pranala njaba 
  CS1 maint: Uses authors parameter (link)

Artikel Wiki Mrebawani
Anthony B iku jeneng sing kawentaré Keith Anthony Blair utawa Keith Blair. Piyambaké lair ndhik Clarks Town, Jamaika. Penyanyi reggae Jamaika sing nduwé situs pribadi www.anthonybmusic.net iku lair tanggal 31 Maret 1976. Gaya musiké ya iku Dancehall, Ragga, lan Political Reggae. Penyanyi sing gedhé ndhik Paroki Trelawny iki remen karo Bob Marley, Peter Tosh, lan Bunny Wailer. Gaya musiké Anthony B akèh kena prabawa teka telu musisi iku. Taun 1998, piyambaké kekancan karo seniman reggae kaya ta Determine, Mega Banton, Ricky General, lan Terror Fabulous. Anthony B uga salahsijiné anggota obahan saka Bobo Ashanti, cabang saka obahané Rastafarian. Piyambaké ngerilis album sing kasil ya iku Real Revolutionary lan Universal Struggle. Bulan Januari 2008 piyambaké ngerilis album karo Greensleeves Records.

Cathetan suku

Musisi
Reggae
Jamaika
Artikel Wiki Mrebawani
Lair 1976
Basa baku (uga karan dhialèk baku utawa dhialèk kabakokaké) iku varian basa kang dianggo déning wong-wong sajeroning wacana umum. Utawa, basa baku iku varian basa kang ngalami pambakonan. Sarana lelakon iku, basa ditata saperlu digawé paramasastrané lan bausastrané lan ditulisaké tumrap pustaka-pustaka rujukan mangkono. Lumrahé, varian basa kang dibakokaké iku dhialèk enggon-enggonan kang dicaturaké ing laladan punjering padagangan lan pamaréntahan awit tumuwuh kabutuhan marang basa kanggo kaperlon kang ngungkuli kabutuhan basa enggon-enggonan. Basa baku kena plurisèntris (contoné basa Arab, Inggris, Jerman, Parsi, Serbo-Kroasia, Prancis, Portugis, lan Spanyol) utawa monosèntris (contoné basa Islan, Itali, Jepang, lan Ruslan).
Basa tulis baku kala-kala ditembungaké sarana tembung Jerman Schriftsprache.

Sipat 
Siji-sijiné sarat varian basa bisa dadi baku iku manawa varian iku kerep dianggo ing papan-papan umum utawa ing wacana umum. Panyiptaning basa baku prèskriptif lumantar kabutuhan marang katunggalan nasional (budaya, pulitik, lan sosial) saéngga butuh varian basa kang dibakokaké lan dhedhasar kasarujukan. Basa baku adaté nonjolaké:
 Bausastra kang diakoni (éjaan lan kosatembung baku)
 Paramasastra kang diakoni
 Pangucap baku (tuturan dhidhikan)
 Bebadan basa kang nemtokaké aturaning panganggoning basa; contoné Académie française utawa Real Academia Española
 Status (légal) mawa undhang-undhang (racaké minangka basa resmi)
 Panganggo ing papan umum kang tumama (ing pangadilan, bebadan lègislatif, sekolah)
 Kanon sastra
 Tuturan sarwa guna
 Turutan kang kaloka lan tinampa ing masarakat
 Cacah jiwa
 Tuturan kang dianggo ing siyaran lan médhia pawarta

Rujukan 

Basa
Warna lan gagrag basa
Linguistik
Sosiolinguistik
Basa baku
Adewale Akinnuoye-Agbaje (/ˌædᵻˈwɑːleɪ ˌækᵻˈnuː.eɪ ɑːɡˈbɑːdʒeɪ/; lair ing tanggal 22 Agustus taun 1967) iku paraga lanang saka Inggris lan mantan model gagragan. Dhèwèké dadi misuwur amarga perané minangka Lock-Nah ing filem The Mummy Returns, Nykwana Wombosi ing filem The Bourne Identity, Mr. Eko ing filem Lost, lan Simon Adebisi ing filem  Oz. Perané dhèwèké sing anyar ya iku kalebu Malko ing sèri Game of Thrones mangsa angka 5 saka HBO, uga dadi pangisi swara kanggo karakter ing sèri animasi judhulé Major Lazer, Dave Duerson ing NFL drama biopic  Concussion, lan Killer Croc ing filem Suicide Squad.

Kauripan 
Akinnuoye-Agbaje iku agamané Nichiren Buddhist lan dadi anggota saka pakumpulan Soka Gakkai International Buddhist.

Akinnuoye-Agbaje njaluk ditulis ilang, mau kepinginané kanggo bali menyang London sawisé wong tuwané mati lan  to direct a filem there.

Akinnuoye-Agbaje ora taun nikah utawa duwèni anak.

Filmografi

Filem

Tèlèvisi

Vidèo Musik 
 "You Don't Love Me (No, No, No)" – Dawn Penn (1994)
 "Love No Limit" – Mary J. Blige (1993)
 "I Want It All Night Long" – Heather Hunter (1993)
 "Giving Him Something He Can Feel" – En Vogue (1992)
 "Jealousy" – Pet Shop Boys (1991)
 "Talk It Over" – Grayson Hugh (1989)

Rujukan 

Lair 1967
Wong urip
Artikel Wiki Mrebawani